SA-landbousatelliet deur SpaceX gelanseerEOS SAT-1 (Foto: Dragonfly Aerospace/Facebook) Die eerste beeldingsatelliet wat deur die Suid-Afrikaanse maatskappy Dragonfly Aerospace gebou is, is suksesvol gelanseer. Die EOS SAT-1 (AgriSat-1/ZA-008) is op 3 Januarie deur die Amerikaanse SpaceX by Cape Canaveral in Florida gelanseer as deel van die Transporter-6-sending. Dr. Blade Nzimande, minister van hoër onderwys, wetenskap en innovasie, sê die lansering van die mikrosatelliet van 170 kg volg ná verlede jaar se suksesvolle lansering van drie plaaslik vervaardigde nanosatelliete deur die departement van wetenskap en innovasie en sy vennote. Die Maritime Domain Awareness Satellite (MDASat-1)-konstellasie is met SpaceX se Transporter-3-sending gelanseer om die beweging van skepe langs Suid-Afrika se kusgebied te monitor. Dit was die eerste satellietkonstellasie wat in sy geheel op die Afrikavasteland ontwikkel is. Die EOS SAT-1-satelliet is die eerste van ŉ konstellasie van sewe satelliete wat in ŉ wentelbaan naby aan die aarde sal beweeg vir EOS Data Analytics. Die oorblywende ses satelliete sal oor die volgende drie jaar ontplooi word. EOS SAT is die wêreld se eerste landbougefokusde satelliet-kontellasie en sal hoë gehalte data aan die landbou- en bosboubedryf verskaf om doeltreffende en volhoubare praktyke te ondersteun. Foto’s van Dragonfly se EOS SAT-1 sal waardevolle inligting verskaf vir toepassings soos oesmonitering, seisoenale beplanning asook assesserings oor vog in die grond, voorspellings vir verwagte oeste en biomassavlakke. Die data sal boere ook help om koolstofgasuitlatings te verminder en hulle help om volhoubare landboumetodes te ontwikkel. “Dié inligting hou belangrike voordele vir die omgewing in en sal biodiversiteit in stand hou.” Die minister het Dragonfly Aerospace gelukgewens as ŉ trotse oomblik vir die land. We are extremely excited to announce that Dragonfly Aerospace's first satellite, built by two teams in the RSA and… Posted by Dragonfly Aerospace on Tuesday, January 3, 2023 #DragonflyAerospace’s team is currently experiencing exciting times!#EOS_SAT-1 was launched into LEO onboard the SpaceX Falcon-9 during the Transporter-6 mission.The #satellite successfully separated from the rocket and yesterday we made first contact! A huge congratulations to the #DragonflyTeam for the successful launch of the satellite!Our engineers have now started to perform calibration tests with all satellite systems. Stay tuned for the latest updates!#aerospaceengineering Posted by Dragonfly Aerospace on Thursday, January 5, 2023